MJD ผนึก “CPN-มิตซูบิชิฯ” จัดแคมเปญ “รถปันสุข” ตระเวนแจกของ 5 ชุมชนย่านปทุมวัน
MJD ผนึก “CPN-มิตซูบิชิฯ” จัดแคมเปญ “รถปันสุข” ตระเวนแจกของ 5 ชุมชนย่านปทุมวัน
23 มิ.ย. 2563

นางสาวผดาพร มูลศาสตร์ ประธานเจ้าหน้าที่สายงานการตลาด บริษัท เมเจอร์ ดีเวลลอปเม้นท์ จำกัด (มหาชน) หรือ MJD ร่วมกับ ดร. ณัฐกิตติ์ ตั้งพูลสินธนา ผู้ช่วยกรรมการผู้จัดการใหญ่ สายงานการตลาด บริษัท เซ็นทรัลพัฒนา จำกัด (มหาชน) หรือ CPN และคุณยอดชาย ซื่อวัฒนากุล ผู้อำนวยการใหญ่ สำนักสื่อสารการตลาด บริษัท มิตซูบิชิ มอเตอร์ส จำกัด ร่วมจัดแคมเปญ “รถปันสุข” นำสิ่งของอุปโภคบริโภคที่ได้รับการแบ่งปันจากพนักงาน คู่ค้า พันธมิตร และบริษัทในเครือ MJD และ CPN
อาทิ ไปตระเวนส่งมอบให้แก่ 5 ชุมชนย่านปทุมวัน ได้แก่  ชุมชนซอยพระเจน ชุมชนบ้านครัว ชุมชนซอยร่วม – โปโล ชุมชนซอยกุหลาบแดง – ซอยปลูกจิต และชุมชนวัดบรม เพื่อร่วมแบ่งปันและช่วยบรรเทาผลกระทบด้านชีวิตและรายได้จาก COVID-19 ให้แก่คนในชุมชน ด้วยคาราวานรถปิ๊กอัพของมิตซูบิชิ มอเตอร์ส เมื่อเร็วๆ นี้
ทั้งนี้ เมเจอร์ ดีเวลลอปเม้นท์ ได้มีการรณรงค์และเชิญชวนพนักงาน คู่ค้า และบริษัทในเครือ รวมไปถึงผู้เช่าภายในอาคารเมเจอร์ ทาวเวอร์ ทองหล่อ มาร่วมส่งต่อความห่วยใย สานต่อกำลังใจด้วยการร่วมแชร์สิ่งของใช้ที่จำเป็น รวมไปถึงอาหารและเครื่องดื่มที่จะสามารถก่อให้เกิดประโยชน์ต่อผู้รับให้มากที่สุด บริเวณอาคารสำนักงาน เมเจอร์ ทาวเวอร์ ทองหล่อ ซอยทองหล่อ 10  เพราะเชื่อว่า “การแบ่งปัน ถือเป็น โอกาส ที่จะสร้างการเปลี่ยนแปลงที่ยิ่งใหญ่ให้กับสังคมได้”